title: "Weeterfrii Pesistiin"
text: "\n\nAlgimiins aur Pesistiiner \n\nEn Pesistiin uur \u00f6n di Wuch fastmaaket, dat Karminger \u00f6n't Stuun pesi ken.\nHat es uk forsjukt uuren, sawat fuar W\u00fcfhaurn t\u00f6 maaki, man diar es ek fuul fan kemen.\nBi gurt Festivals ken di W\u00fcfhaurn Traachter fing, dat di uk di Pesistiiner n\u00fcti ken.\n\nWan em iin \u00f6n't H\u00fcs di diar Forliising br\u00fckt, skel bet hent\u00f6 n\u00fc langsen Weeter br\u00fckt uur.\n\nJir es t\u00f6hopreeknet, hur fuul dit uur ken:\n\nWan em aliining it\u00fc\u00fcs es, skel em ark Dai ombi 10 t\u00f6 15 Lop luas t\u00f6 pesi.\nWan em dit me di normaal Kloo maaket, br\u00fckt em ark Lop ombi tri Liters Weeter, wan em san Spaaritaste heer. \nDit sen aur di Dai 40 t\u00f6 45 Liters.\nMe en Pesistiin, wat me Weeter aarbert, br\u00fckt em jit langsen ark Lop jen Liter.\nDit sen aur di Dai 10 t\u00f6 15 Liters.\n\nHat giar man uk s\u00f6ner Weeter. \nHat jeft bi d\u00f6s Technik tri forskelig M\u00f6\u00f6gelkhairen:\nMe Kemie (Techtings-Wiitighair)\nS\u00f6ner Kemie (Swumer)\nS\u00f6ner Kemie (Silikoonmembraan)\n\nWeeterfrii Systeeme \n\nBi dit jerst Systeem heer, \u00fcs ali, en senerk H\u0101remforsl\u00fct. Diarbenen es en litj Fat, hur en sperend Wiitighair iinkumt. Dit maaket techt, dat et ek stjunkt. \nDi Wiitighair skel n\u00f6nt t\u00f6 Diiren en Plaanten d\u00f6, en D\u00fc sket dit hol liif.\n\nBi't taust Systeem es en Swumer iin \u00f6n di H\u0101remforsl\u00fct. Di swumt \u00fcp't Weeter of wat diar sa benen es.\nKumt wat Wiits fan boowen, dr\u00fckt dit di Swumer dial, lapt of, en di Swumer kumt weder \u00fcp. \nSok Pesistiiner ken em bi en gurt Fast-Food-Firma biluki. \n-Di maaki en bet wunerk Spitaakel, man di stjunk gaar ek.\n\nDit tr\u0113rst Systeem heer en \"Ofloopkop\". Dit es ek fuul muar \u00fc\u00fcs en foftiger R\u00f6\u00f6r, hurbenen en Silikoon-Slang of Membraan set, wat \u00fcp't \u00fcnnerst Jen langsen t\u00f6hop en diarme techt bleft. \nBluat, wan wat Wiits fan boowen kumt, giar di kuurt iipen, dat dit diari ofloop ken.\nFan des Systeem sen \u00f6n di Bidrach aur di H\u0101remforsl\u00fct Skeltern weeget.\n\nForwiisen \n\nD\u00fctsk Forklaaring \u00fcp Heimwerker.de\nTeekningen en Forklaaring fan Membraan- en Wiitighairsysteem\n\nTechnik"